রাঁচীর চার্টার্ড অ্যাকাউন্ট্যান্টের ৯০০ কোটির সম্পত্তির হদিস পেল ইডি

ওয়েব ডেস্ক: রাঁচির এক চার্টার্ড অ্যাকাউন্ট্যান্টের (Ranchi Chartered Accountant ) প্রায় ৯০০ কোটি টাকার সম্পত্তির হদিস পেল এনফোর্সমেন্ট ডিরেক্টরেট (Enforcement Directorate) । সিএ নরেশ কুমার কেজরিওয়ালের বিভিন্ন ঠিকানায় কেন্দ্রীয় তদন্তকারী সংস্থার অভিযান চালায়। ইডি সুত্রে খবর, কয়েক কোটি নগদ টাকা উদ্ধার হয়েছে। হাওয়ালার মাধ্যমে কোটি কোটি টাকা বিদেশে পাচার করেছেন নরেশ কুমার কেজরিওয়াল। সূত্রের খবর, সিএ নরেশের বিরুদ্ধে আর্থিক তছরুপের মামলা নয়, বিদেশি মুদ্রা আইনে মামলা রুজু করে তল্লাশি চালানো হচ্ছে। শুধু রাঁচীই নয়, মুম্বই এবং সুরতেও তল্লাশি চালাচ্ছে ইডি।

ইডি সূত্রে খবর, সিএ নরেশের বিরুদ্ধে আর্থিক তছরুপের মামলা নয়। হাওয়ালার মাধ্যমে কোটি কোটি টাকা বিদেশে পাচার করেছেন নরেশ। পরিবারের বিভিন্ন সদস্যের নামে এবং বেনামে বহু সম্পত্তি রয়েছে দেশের তিন শহরে। এখন সেই সম্পত্তিরই হদিস পেতে চাইছেন তদন্তকারীরা। তদন্তকারী এক সূত্রের খবর, নরেশের বিরুদ্ধে বিদেশি মুদ্রা আইনে মামলা রুজু করে তল্লাশি চালানো হচ্ছে। আয়বহির্ভূত সম্পত্তির মামলায় নরেশের বিরুদ্ধে অভিযোগ দায়ের হয়েছিল। আয়কর দফতরের হাত থেকে সেই মামলা পৌঁছোয় ইডির হাতে।

আরও পড়ুন: তিন বছরে ৫ হাজার কোটি খরচের পরও দূষিত যমুনা, কেন সমাধান হচ্ছে না?

তদন্তে নেমে বিপুল সম্পত্তির হদিস পায় ইডি। প্রাথমিক ভাবে জানা গিয়েছে, নরেশ ৯০০ কোটি টাকা সম্পত্তির অধিকারী। কী ভাবে এত সম্পত্তির মালিক হলেন, টাকা এবং সম্পত্তির উৎস কী তা জানতেই তাঁর বিভিন্ন ঠিকানায় তল্লাশি অভিযান চালাচ্ছে কেন্দ্রীয় তদন্তকারী সংস্থা। সূত্রের খবর, সংযুক্ত আরব আমিরশাহি, নাইজেরিয়া এবং আমেরিকায় বেনামে বেশ কয়েকটি সম্পত্তির পরিচালনা করেন। তার মধ্যে ১৫০০ কোটি সম্প্রতি লেনেদেনের হদিস পেয়েছেন তদন্তকারীরা।

অন্য খবর দেখুন